LG ऑफिस का आरोप- केजरीवाल ने फ्लड कंट्रोल कमेटी की 2 साल से मीटिंग ही नहीं की
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra. दिल्ली में शनिवार रात को तेज बारिश हुई। IMD के मुताबिक, तीन घंटे में 11 मिली बारिश हुई। आज भी हल्की से मध्यम बारिश होने के आसार हैं। बारिश के बाद राजधानी के कई इलाकों में पानी भर गया।
दिल्ली में 5 दिन बाद रविवार को यमुना का जलस्तर खतरे के निशान से नीचे आ गया। शाम 7 बजे तक यमुना का वाटर लेवल घटकर 205.91 मीटर पर आ गया। यमुना के वाटर लेवल का डेंजर मार्क 205.33 मीटर पर है।
इधर, दिल्ली के LG ऑफिस ने एक बयान जारी किया। इसमें कहा गया कि दिल्ली में बाढ़ नियंत्रण के लिए एक कमेटी बनाई गई है। पिछले दो साल से इस कमेटी की कोई बैठक ही नहीं हुई। दिल्ली के CM इसके अध्यक्ष हैं।
LG ऑफिस के मुताबिक जून में इस कमेटी की बैठक हो जानी चाहिए थी, जो नहीं की गई। इसमें केंद्र सरकार, राज्य सरकार, सेना और सेंट्रल वाटर कमीशन के अधिकारी शामिल होते हैं। इस मीटिंग के बाद ही फ्लड कंट्रोल को लेकर निर्देश जारी किए जाते हैं, लेकिन बिना बैठक और तैयारियों के ही राज्य सरकार ने निर्देश जारी कर दिए।
आम आदमी पार्टी (AAP) ने इन आरोपों को गलत बताया। AAP ने कहा कि 6 जुलाई को कमेटी की बैठक हुई थी, जिसकी अध्यक्षता राजस्व मंत्री आतिशी ने की थी।
दिल्ली में बाढ़ से जुड़े अपडेट्स...
तस्वीरों में देखिए दिल्ली में बाढ़ के हालात...
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: हिमाचल, मध्य प्रदेश, उत्तराखंड, उत्तर प्रदेश, पूर्वी राजस्थान, झारखंड, छत्तीसगढ़, महाराष्ट्र, गोवा, सिक्किम, पश्चिम बंगाल, असम, मेघालय, अरुणाचल प्रदेश, नगालैंड, मिजोरम, मणिपुर, त्रिपुरा, ओडिशा, आंध्र प्रदेश, कर्नाटक।
इन राज्यों में हल्की बारिश होगी: दिल्ली, हरियाणा, पंजाब, बिहार, गुजरात, जम्मू-कश्मीर और तमिलनाडु में बिजली चमकने के साथ हल्की बारिश हो सकती है।
अलग-अलग राज्यों के मौसम से जुड़े अपडेट्स..
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में आज 31 जिलों में भारी बारिश का अलर्ट, भोपाल-उज्जैन में तेज बारिश का दौर
मध्यप्रदेश के आधे से ज्यादा हिस्से यानी 31 जिलों में रविवार को मौसम विभाग ने भारी बारिश का अलर्ट जारी किया है। विदिशा, रायसेन, अशोकनगर, शिवपुरी, दतिया, मुरैना, श्योपुरकलां, सिंगरौली, सीधी, रीवा, सतना, डिंडोरी और सिवनी में वज्रपात यानी आकाशीय बिजली भी गिर सकती है जबकि भोपाल, उज्जैन, नर्मदापुरम, जबलपुर, सागर, शहडोल संभाग के कुछ जिलों में तेज बारिश का दौर चलेगा। पढ़ें पूरी खबर...
राजस्थान में कल से तेज बारिश का अलर्ट; अब तक 118 फीसदी ज्यादा बरसात
राजस्थान में फिर से बारिश का दौर शुरू हो गया है। रविवार सुबह से ही सीकर और अलवर सहित कई जिलों में बारिश का दौर जारी है। वहीं, कल से एक नया वेदर सिस्टम एक्टिव होगा। जिसके असर से 18-19 जुलाई को तेज बारिश हो सकती है। उदयपुर, कोटा, भरतपुर, जयपुर और अजमेर संभाग के जिलों में अगले एक सप्ताह बारिश होगी। पढ़ें पूरी खबर...
झारखंड में मॉनसून फिर हुआ सक्रिय, 18 जुलाई तक रूक-रूक कर बरसेंगे बदरा
18 जुलाई तक झारखंड में रूक-रूक कर बारिश होती रहेगी। 18 जुलाई को बंगाल की खाड़ी में एक नया सिस्टम बन रहा है। इसका असर 21-22 जुलाई से पूरे झारखंड पर पड़ेगा। इस दौरान तीन से चार दिनों तक लगातार अच्छी बारिश होगी। पढ़ें पूरी खबर...
पंजाब के 15 जिलों में बारिश का अलर्ट, बाढ़ ने अभी तक 29 लोगों की ली जान
पंजाब में मौसम विभाग ने आज बारिश का अलर्ट जारी किया है। 15 जिलों में आज बारिश के आसार बने हुए हैं। जिनमें संगरूर, पटियाला, एसएएस नगर, फतेहगढ़ साहिब, लुधियाना, रूपनगर, एसबीएस नगर, फिरोजपुर, तरनतारन, जालंधर, कपूरथला, होशियारपुर, अमृतसर, गुरदासपुर, पठानकोट शामिल है। यहां बारिश सामान्य रहेगी। पढ़ें पूरी खबर...
हरियाणा में बारिश का यलो अलर्ट:13 जिलों के 403 गांव बाढ़ की चपेट में; 26 की मौत
प्रदेश के अधिकतर जिलों में हल्की से मध्यम बारिश की संभावना है। 17 जुलाई को उत्तर हरियाणा के 7 जिलों में भारी बारिश की चेतावनी है। 5 दिनों के लिए हरियाणा में यलो अलर्ट रखा गया है। 13 जिले बाढ़ से प्रभावित हैं। 403 गांव में घग्गर और यमुना नदी का पानी घुस चुका है। इससे 133 कच्चे-पक्के मकान गिर गए हैं। 26 लोगों की अब तक मौत हो चुकी है, दो लोग लापता हैं। पढ़ें पूरी खबर...